અમદાવાદઃ 2004માં  અમદાવાદ પોલીસે કોતરપુર વોટર વર્કસ પાસે કહેવાતી અથડામણમાં કોલેજ સ્ટુડન્ટ ઈશરત જહાન સહિત ચાર વ્યકિતને આતંકવાદી કહી હત્યા કરી નાખી હતી, આ મામલે પહેલા ગુજરાત પોલીસની એસઆઈટી અને બાદમાં સીબીઆઈએ કેસ સંભાળ્યો હતો હતો, પરંતુ આ ઘટનાના 15-15 વર્ષ બાદ ન્યાય મળતો નથી તેવી હતાશા સાથે ઈશરતની માતા શમીમા કૌસર દ્વારા અમદાવાદની સીબીઆઈ કોર્ટને આજે એક લેખિત પત્ર આપતા જણાવ્યુ હતુું કે મારી દિકરી ઈશરત નિદોર્ષ હતી, પણ તેને ન્યાય મળે તે માટે પંદર પંદર વર્ષથી લડતા હવે હું થાકી ગઈ છુ ન્યાય મળશે તેવી આશા ગુમાવી ચુકી છુ, તેથી મે આ કેસમાંથી હવે હટી જવાનો નિર્ણય કર્યો છે અને કોર્ટમાં મારા કેસની પેરવી કરતા મારા વકિલોને પણ કેસમાંથી હટી જવાનું કહી દીધુ છે.